สวัสดีค่ะ พอดีดิฉันเพิ่งเคยกินยาคุมแพงแรกในชีวิตค่ะ กินมาได้ 17 วัน กินตั้งแต่วันแรกที่เป็นประจำเดือนเลยค่ะ จนตอนนี้ประจำเดือนยังไม่หยุดเลยค่ะ ยี่ห้อMeliane ED (เมลลิแอนอีดี) แบบ 28 เม็ด ไม่ทราบว่าต้องทำยังไงให้ประจำเดือนหยุดได้ไหมคะ คือมานานไปแล้วค่ะขอบสำหรับคำตอบค่ะ
สวัสดีค่ะ mintder,หากได้เริ่มทานยาคุมกำเนิดภายในวันแรกที่มีประจำเดือนมา ยาคุมกำเนิดก็จะสามารถออกฤทธิ์ในการป้องกันการตั้งครรภ์ได้ทันทีส่วนการที่ยังมีเลือดออกมาทุกวันนั้น น่าจะเกิดจากผลข้างเคียงของการทานยาคุมกำเนิดได้ เนื่องจากการทานยาคุมกำเนิด อาจทำให้มีเลือดออกกะปริดกะปรอยได้ โดยเฉพาะยาคุมกำเนิดชนิดที่มีฮอร์โมนต่ำ ซึ่งยาคุมกำเนิดยี่ห้อ Meliane ED ถือเป็นยาคุมกำเนิดชนิดที่มีฮอร์โมนต่ำค่ะโดยส่วนใหญ่เมื่อทานต่อเนื่องไปซัก 1-2 แผง อาการเลือดออกจะค่อยๆ มาน้อยลงและห่างขึ้นจนหายไปได้เองในที่สุดค่ะดังนั้น อาจสังเกตอาการไปก่อน หากเลือดที่ออกมีปริมาณไม่มากเกินไป ไม่มีปวดท้องน้อย ก็ไม่ได้อันตรายแต่อย่างใด ให้ทานยาคุมกำเนิดต่อไปตามปกติ ซึ่งเลือดที่ออกก็จะค่อยๆลดลงไปเอง แต่หากเลือดยังคงออกทุกวัน แม้จะทานยาคุมแผงที่ 2 แล้ว อาจพิจารณาหยุดยาคุมที่ทาน และเปลี่ยนเป็นยี่ห้อใหม่ค่ะแต่หากเลือดที่ออกมีปริมาณที่มากผิดปกติ หรือมีปวดท้องน้อยมาก ควรหยุดทานยาคุมกำเนิด และไปพบแพทย์เพื่อหาสาเหตุค่ะ โดยอาจเกิดจากสาเหตุต่างๆ เช่น เกิดการตั้งครรภ์แล้วมีภาวะแท้งเกิดขึ้น มีมดลูกอักเสบติดเชื้อ เป็นต้น